2

ISIGIDIMI SAMAX0SA, MARCH 3, 1874.

qondani umteto, akavuma. Ukuzekakade nokunyamezela kuka Rulumente, kwesuka kwabomeleza kulento yokuswel’ ukuva abo bantu, wada U-Langalibalele walwa ngokusekuhleni nenkosi yake, ngokusuka azinyelise azipate kakubi izigidimi zo Rulumente wase Natal apo. Lonto wa- yenzayo, ngesiko lenu nangesiko lentlanga zonke, ibingenakudukiswa, ayekwe ango- hlwaywa.

Kute kuba engenakuyekwa angohlwaywa U-Langalibalele, pofu kufunwa ukuba bangenziwa nto abantu abasukuba benge- nzanga nto, U-Rulumente wazamela uku- bamba U-Langalibalele lowo. Wasaba, basaba naye bonke abantu bake, ngokwenjenjalo bazifakake nabo kulonto yake yokwapula umteto wenkosi yake wenkosi yabo. Bemka bati kungekadutyulwa nokudutyulwa oku kubo, bengekabi nakutshoke ukuti bayablanganisa, badubula kulomadoda abeyekumbamba U-Langali­balele babulala amane. Ngokwenjenjalo ke bazitobela ngokwabo esisoblwayo sibafikeleyo.

Inkosi leyo nonyana bayo bangabatinjwa namhla ; isizwe sicitiwe; lomhlaba wawunikwayo U-Langalibalele oko ebeli- hlwempu elibandezelweyo, uhlutiwe uya- kunikwa bambi.

Mhlawumbi ningati nqa ukuba niyiba- liselwe lento imhleleyo U-Langalibalele, kanti ningamadoda abonakele enyanise ayitanda inkosi (Urulumente) kangakanana. Yazinike ukuba U-Langalibalele waka wanjenganinje ukunyanisa nokuyitanda inkosi yake (Urulumente) ; nakunike ingafika imini aboti onyana benu balibale ukuba oyise babazimbedlenge, ezipangwayo ezicinezelwayo yimimelwane. Kulungile ukuba ezonto zihlale zikunjulwa, ukuze niti nina nosapo Iwenu ningafikelwa yilento iwahleleyo Amahlubi. Ndawo isaseleyo manditi kaloku kuni zinkosi ezingo Lebana, no Lebenya, Uru­lumente uzive wakolwa zindaba zokusebenza kwenu okulungileyo; uyabulela kunene ke kuni. Hlalani nisenjenje, ukuze ningahlali nisoyika abamelwane benu njengoko bekufuda kunjalo.

Nakuba U-Zibi engabangako kulomse- benzi wokusukela U-Langalibalele, uxelelwe Urulumente yi Mantyi yake ukuba U-Zibi nabantu bake ngebenjenjalo nabo, koko balelwayo yi Mantyi, kuba yayisel’

inamadoda amaninzi, ingababizanga abaka Zibi abo.

Urulumente ukoliwe yimikwa ka Zibi, uyakubulelake oko kunxamela ukunceda naye.

C. BROWNLEE, Umpatiswa Wemicimbi Yabantsundu.

IMIFANEKISO.

Lomfanekiso ukwipepa lokuqala ubonisa ukukangeleka kwentaba zapakati E-China. Kwelozwe kuko indawo ezincomekayo ngobuhle. Uti umntu xa asukuba enyuka ngomkombe mhlaumbi ngeboti kumilambo yakona, ati ngentsuku zokuqala, adlule kwelamatafa. Uti kodwa akufika apo zikoyo intaba, ibe lonto ayikubuye ibe nasipelo kude kube zintsuku ezitile ehamba, pakati kwazo, edlula kumawa amiyo ati nqo, apakamileyo, ekufike kuwo kwako imiwonyo eti noko itandekayo ukukangelwa, ibe isoyikeka. Liti kona ilanga lakuti tyaba pezu kwemisinga yamanzi ehla pezu kwamatye, ligqibele elolizwe ukuba lilile kumhambi. Intaba zalo zahluke kwezase Africa, ngokuti zikolise ukuba pakati endaweni yase lunxwemeni lolwandle. Kuti ezinqeni zalomawa, kwezinye indawo nase ncotsheni yawo, kubeko indlwana ezimbalwa, mhlaumbi ibenye. Abantu bakona bati ukuya kungena kuzo banyuke ngelela ezenziwe ngemiti, kuti maxa wambi kuxolwe indawo zokunyatela kwasematyeni. Kwezo zindlu kukolisa ukuhlala abantu abati bafuna ukuzikwebula enxokozelweni yeli lizwe, nabasukuba behambele kumancwaba abantu abafayo kudala, ekutiwa ngamalunga, abacinga ukuba banokunceda xa kumana kuhanjelwa apo bancwatywa kona. Lomfanekiso ngowenye yentaba zomahlulo wase Che-Kiang, indawo ecunyelwa kunene kukudla. Ezona nto ziveliswa kakulu kona yitea, nesilika, namalahle, neziqamo zemiti.

Owesibini ubonisa uhlobo abayahlula ngalo lentsimbi kutiwa sinciti, kumhlaba nezinye izinto esukuba ixubene nazo, E-Madagascar. Njengoko abaninzi baziyo, I-Madagascar sisiqiti esikufupi E-Africa ngase mpumalanga. Isinciti sisonke kona. Uti umfo otile obala ngaso:—“ Isinciti asikuko nokuba sininzi sisihle, ngokukodwa kumazwe anqonge ikomkulu. Akufuneki nokuba umntu

ade ambe kakulu. Sihleli sesipezulu. Enye intaba kutiwa ukubizwa ‘ yintaba yesinciti,’ ngenxa yobuninzi baso kuyo.

Siti apo sifunyanwa kona sihlanganiswe ngengobozi sisiwe kwiziko elakelwe lomse- benzi. Nobona emfanekisweni ukuba batini na ukusizisa kulo. Sisukuba siziselwa ukuza kwahlulwa kwizinto esifunyanwa sixubene nazo. Umfo obala ngelo lizwe uti ukubalisa kwake ngohlobo lokwakiwa kwa maziko alomsebenzi,— “ Adla ngokuba kufupi namanzi, aze amaqekeza esinciti amane ukwapulwa, uhlanjwa umhlaba kuso noko lonto yanela ukuwuncipisa kodwa, ingaugqibi. Amacala eziko akiwa ngamatye, agudulwe ngodaka. Ukwenziwa isivutelo kufike kugaulwe imiti nokuba mibini nokuba mine, ize ixolwe ibe holoholo pakati.” Apa emfanekisweni mine. “ Iti ke lemiti imiswe kumacala omabini eziko. Kufike ke kufakwe ijelo elite nqo kulomiti laya kufika eziko. Elojelo lidla ngokwenziwa ngoqalo nokuba yintonga endala yompu. Ukuvutelwa kumana kunyuswa kuhliswa ezontonga zibonakalayo nase mfanekisweni, ezifike zalinganiselwa kuminxuma exoliweyo kulomiti imiswe emacaleni. Bati ngexa abalinqika ngalo iziko, bafike intsimbi leyo iselinyibilikile, yahlukana nenkoliso yokuncola ebinako, iselihleli amaqekeza ezantsi. Maxa wambi ibuye ipindwe ukunyityilikiswa nokuba kude kwakatatu. Emva koko iya isiwe komkulu, mhlaumbi iye kutengiswa emarkeni.”

Uhlobo lokusetyenzwa kwaso isinciti ngabantu belozwe lusekude ekufezekeni. Boti bakufunda ukusisebenza bangenise ubutyebi obukulu ezweni labo, kuba yinto ehlala ifuneka. Sona singomnye wemitombo emikulu apo kumpompoza kona ubutyebi nobukulu base England. Ukulunga okunokwenziwa elizweni sisinciti kungapezulu kobu nokwenziwa zidiamond negolide. Akuko ntsimbi inokude ilinganiswe naso. Sona senza yonke imisebenzi; impahla zokulwa nezoxolo, omipu namakuba, omikombe nozinqwelo, zonke ezonto, kwanezinye, zenziwa ngesinciti. Sona singa bizwa ngokuba litshawe lazo zonk’ intsimbi. Njengoko sibe singalindela ngako uhlobo lokusetyenzwa kwaso E-England ludlule ngokulunga kolwase Madagascar, luyakaulezisa lusenze sicokiseke ngapezulu.